સેવામૂર્તિ બ્રહ્મચારીજી એ શ્રીજીમહારાજ ગાદીએ આવ્યા ત્યારથી લઈને ધામમાં સીધાવ્યાં ત્યાં સુધી દાસત્વભાવે સદૈવ સેવા કરી હતી. તેમના સ્વભાવની નિખાલસતા અને બ્રહ્મચર્યની દ્રઢતા માટે સ્વયં શ્રીજીમહારાજે પ્રશંસાનાં પુષ્પો વેર્યાં છે. તેઓ સ્વયં સ્વભાવે અત્યંત ભોળા હોવા છતાં શ્રીહરિના હૃદ્‌ગત અભિપ્રાયને સારી રીતે જાણતા. ‘‘મુકુંદ બ્રહ્મચારી છે તે ભોળા જેવા જણાય છે તો પણ અમારા સ્વભાવને યથાર્થ જાણેછે.’’